Diari Oficial de la Generalitat Valenciana


Sumari del DOGV 5209, del 01-03-2006 (2006/2309)

ORDE de 22 de febrer de 2006, del conseller de Sanitat, per la qual nomena funcionaris de carrera les persones que van superar les proves selectives d'accés al grup A, sector Administració Especial, metges, convocatòria 41/1999.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/2309


Organisme emissor
:   Conselleria de Sanitat

Tipus de document
:   Ordre

ORDE de 22 de febrer de 2006, del conseller de Sanitat, per la qual nomena funcionaris de carrera les persones que van superar les proves selectives d'accés al grup A, sector Administració Especial, metges, convocatòria 41/1999. [2006/X2309]  
Mitjançant una Orde de 22 d'octubre de 2002, de la Conselleria de Justícia i Administracions Públiques (DOGV núm. 4.370, de 4 de novembre de 2002), es van convocar proves selectives d'accés al grup A, sector administració especial, metges, corresponents a l'oferta d'ocupació pública de 1999 de la Generalitat Valenciana, Convocatòria 41/99.  
Per Resolució de 2 de febrer del 2005, del conseller de Justícia i Administracions Públiques, es publica la relació d'aspirants aprovats per orde de puntuació, una vegada sumades les notes del concurs oposició i del curs selectiu en les proves selectives de referència (DOGV núm. 4.947, de 16 de febrer de 2005).  
Finalitzat el procés de selecció, haurien d'haver-se fet els nomenaments de funcionaris de carrera a favor de les persones que van aprovar, de conformitat amb el que establix l'article 9.1 del text refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell de la Generalitat (DOGV número 2.367, de 30 de novembre de 1995). No obstant això, tenint en compte que per distintes causes no ha sigut possible realitzar el nomenament abans del dia 17 d'agost de 2005, data en què va finalitzar el termini de sis mesos que determina l'article 9.1.b) de l'esmentada llei, ha de preveure's la retroacció dels efectes administratius, amb els drets a les indemnitzacions corresponents, de conformitat amb reiterada jurisprudència respecte a això, si bé la retroacció ha d'anar acompanyada de les oportunes cauteles, perquè no tots els fets i situacions generats en l'espai de temps transcorregut fins a la data són susceptibles de revisió.  
Per resolució de 22 de febrer de 2006, de la Direcció General d'Administració Autonòmica, s'adjudiquen destinacions (annex II) als aspirants que han superat les proves selectives citades. Entre els assignats figuren llocs que són de gestió sanitària, de conformitat amb el que preveu l'article 1 del Decret 71/1989, de 15 de maig, sobre regulació dels òrgans de gestió de personal de la Conselleria de Sanitat i òrgans dependents, ja que estan adscrits a centres de Salut Pública, per la qual cosa el nomenament com a funcionaris de carrera del personal destinat a estos llocs correspon al conseller de Sanitat, d'acord amb l'article 1 de l'esmentat decret, en relació amb els articles 1.2 i 27.1.j) de la Llei de la Funció Pública Valenciana.  
Per això, en virtut de les atribucions que em conferixen les disposicions esmentades   
ORDENE  
Article 1. Nomenament  
Es nomenen funcionaris de carrera de l'administració del Consell de la Generalitat Valenciana, en institucions sanitàries, del grup A, sector Administració Especial, metges, les persones que han superat les proves selectives de la convocatòria 41/1999 i que es relacionen en l'annex d'esta orde, per orde de major a menor puntuació final obtinguda.  
Article 2. Adquisició de la condició de funcionari  
Per a adquirir la condició de funcionari de carrera, s'ha de prendre possessió del lloc de treball obtingut en el concurs, dins del termini possessori i previ el jurament o promesa a què es referix l'apartat c) de l'article 32 del text refós de la Llei de la Funció Pública Valenciana.  
Article 3. Efectes econòmics i administratius  
Quan siguen favorables a la persona interessada, es considerarà que els efectes administratius del present nomenament es retrotrauen al dia 17 d'agost de 2005, sense que això comporte revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.  
Així mateix, els funcionaris nomenats tindran dret que l'administració els indemnitze per les remuneracions deixades de percebre des del dia 17 d'agost de 2005, fins al dia 5 de març de 2006, amb el benentés que este rescabalament es limitarà a la diferència que resulte entre els salaris realment percebuts per treball per compte alié o propi, i les retribucions corresponents al lloc en què prenguen possessió d'acord amb l'adjudicació de destinacions operada per l'esmentada resolució de 22 de febrer de 2006.  
Per a l'efectiva indemnització de les retribucions deixades de percebre pels funcionaris de carrera mencionats en els articles precedents, s'haurà de seguir el procediment següent:  
1. La persona interessada sol·licitarà per escrit el pagament de les retribucions del lloc de treball obtingut en el concurs, no abonades durant el període de què es tracte, quantificant l'import que estime que li corresponga percebre.  
2. La sol·licitud ha de dirigir-se i presentar-se davant la Sotssecretaria de la Conselleria de Sanitat o del departament on es trobe prestant servicis, si hi havia algun canvi de destinació posterior a la referida presa de possessió. Amb la sol·licitud haurà d'aportar els documents que acrediten fefaentment que, durant el període objecte de la reclamació de les retribucions no percebudes, la persona interessada no ha obtingut ingressos en concepte de salaris o retribucions per treball personal. O bé, en cas d'haver-los percebut, que estos han sigut inferiors als que va haver de cobrar si se l'haguera nomenat funcionari de carrera dins del termini dels sis mesos legalment establit, amb destinació en el mateix lloc obtingut per mitjà de l'al·ludida resolució de 22 de febrer de 2006.  
3. La Sotssecretaria del departament corresponent a la destinació del reclamant dictarà la resolució que procedisca; sense perjuí que puga sol·licitar tots els antecedents i informes que estime convenient. El termini màxim per a resoldre i notificar és de sis mesos, a comptar des de l'entrada de la sol·licitud en el registre de l'òrgan competent per a resoldre.  
Així mateix, les persones del col·lectiu referit que hagen prestat servicis com a funcionaris interins d'urgència de la Generalitat Valenciana tindran dret que l'administració els indemnitze pel concepte .desocupació. llevat de les respectives nòmines percebudes, si és el cas, durant el període comprés entre el dia 17 d'agost de 2005 fins al dia de la presa de possessió, en la part proporcional corresponent. Per al cobrament efectiu s'haurà de dirigir l'oportuna sol·licitud, quantificar l'import que s'estima que convé percebre i una còpia de les nòmines de referència, a la subsecretaria del departament on haja obtingut destinació o en el que es trobe prestant servicis, en el cas que es produïsca algun canvi de destinació.  
Article 4. Interposició de recursos  
Contra la present orde, que és definitiva en via administrativa, les persones interessades podran interposar un dels recursos següents:   
a) el de reposició, amb caràcter potestatiu, davant el mateix òrgan que l'ha dictat, en el termini d'un mes;   
b) el contenciós administratiu, davant la sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició adés al·ludit. En ambdós supòsits, els respectius terminis es comptaran a partir del dia següent al de la publicació d'esta orde en el Diari Oficial de la Generalitat Valenciana.  
Els recursos contenciosos administratius que s'interposen contra la present orde seran anunciats en el Diari Oficial de la Generalitat Valenciana a l'efecte de citació a comparéixer.  
DISPOSICIÓ FINAL  
La present orde tindrà efectes a partir del dia de la publicació en el Diari Oficial de la Generalitat Valenciana.  
València, 22 de febrer de 2006  
El conseller de Sanitat,  
VICENTE RAMBLA MOMPLET  
Annex   
Modalitat Administració Sanitària   
DNI Cognoms i Nom  
66298484-V KKJTAWA GREGORI CONSOL  
08853457-C CMRFVZQ CARBONELL JOAN JOSEP  
40983406-M YWYRWNV BLAZQUEZ MARÍA ISABEL  
90909795-C SANCHÍS ÁLVAREZ JUAN BAUTISTA  
73344828-D SARRIÓN AUÑÓN ANTONIO  
10270799-R IGOWTXC HORCAJADA MARÍA SONSOLES  
38449746-A MCZ PONS ROSA MARÍA  
19853902-X IDTJZE GRACIA MARÍA ÁNGELA  
64770473-N EULSMYJJEB FERRAGUD SILVIA  
22263020-O KOFOZH IZQUIERDO JOAN MANUEL  
07133225-X JRJUWMV ALONSO ANTONIO  
31727276-A YQ ROJAS GALIANA TERESA DEL CARMEN  
75856055-D TAWJ RÍOS ENRIQUE JOSÉ  
72551144-R DQDGG GARCÍA AIDA  
35769289-H RFGXIHJ ALEJOS MARÍA DESAMPARADOS